ТЕХНИЧЕСКА СПЕЦИФИКАЦИЯ ЗА ЗАСТРАХОВКА „АВТОКАСКО” **НА МОТОРНИ ПРЕВОЗНИ СРЕДСТВА (МПС), СОБСТВЕНОСТ НА „ДУНАВ МОСТ ВИДИН- КАЛАФАТ”АД ЗА ПЕРИОДА 2018 – 2020 Г.**

1. Предмет на застраховане - застрахователна защита на всички моторни превозни средства, собственост на „Дунав мост Видин- Калафат” АД.
2. Обект на застраховане – моторни превозни средства съгласно Приложение № 11 към документацията, собственост на „Дунав мост Видин- Калафат” АД.
3. Застрахователно покритие (риск) - пълна застрахователна защита на моторни превозни средства срещу пожар, кражба, злоумишлени действия на трети лица, природни бедствия, пътно - транспортни произшествия включително щети в паркирано състояние и други неизключени събития, водещи до частична повреда или пълна загуба на автомобила.
4. Обхват на застрахователната дейност: Териториален обхват на застрахователното покритие - застрахователната защита на територията на Република България и чужбина съгласно Общите условия на застрахователя.
5. Застрахователна сума – съобразно приложения списък по Приложение № 11 с ДДС.
6. **Срокът на изпълнение на договора** е три календарни години. Застрахователните полици се издават всяка календарна година.
7. Застрахователна премия –предложена от участника.
8. **Изплащане на застрахователното обезщетение – по банковите сметки на Застрахования**.
9. Срок за изплащане на застрахователното обезщетение – съгласно предложение на участника в цели дни, считано от представяне на документите от страна на „Дунав мост Видин- Калафат” АД, но не по-дълъг от определения в Кодекса за застраховането.
10. Застрахователят да предостави безплатна пътна помощ при настъпили застрахователни събития (денонощен телефон за цялата страна и безплатно репатриране на МПС съгласно Общите условия на застрахователя).
11. Начин на възстановяване на щети по МПС – официален сервиз за съответната марка автомобили.

ЗАБЕЛЕЖКА:

*При подмяна на автопарка (отписване, продажба, бракуване и други) е възможно при някои от моторните превозни средства (МПС) -* ***леки автомобили****, да отпадне необходимостта от застраховка „АВТОКАСКО”. При това положение,* ***„Дунав мост Видин- Калафат” AД*** *заплаща премия само за периода, в което тези превозни средства са използвани. В случай, че тези МПС бъдат отписани от автопарка преди датата на сключване на договор,* ***„Дунав мост Видин- Калафат” AД*** *не дължи застрахователна премия по „АВТОКАСКО” за тях!* ***При разрастване на автопарка на******„Дунав мост Видин- Калафат” АД след датата на сключване на договора, за новопридобите превозни средства се заплаща премия от датата на тяхното придобиване от „Дунав мост Видин- Калафат” АД.***

Не се допуска прилагане на самоучастие на „Дунав мост Видин - Калафат“ АД при ликвидация на щетите.

Не се допуска подзастраховане и прилагане на пропорционално правило, в случай че застрахователната сума на увредения актив се отклонява с не повече от 15% от възстановителната стойност на съответния актив.

Размерът на застрахователното обезщетение не може да бъде зависим от каквито и да било промени в икономическата среда – инфлация, валутни курсове и др.